stanford-oval/wikipedia huggingface dataset:
סייברפאנק
הערות שוליים

↑  ע"פ הספר The Cybercities Reader משנת 2004, עמוד 389
↑  GIBSON, WILLIAM (2001-04-30). "The Future Perfect". Time (באנגלית אמריקאית). ISSN 0040-781X. נבדק ב-2021-08-30.
↑  Redmond, Sean (2004). Liquid Metal: The Science Fiction Film Reader. Wallflower Press. pp. 101–112.
↑  Nigel Wheale, The Postmodern Arts: An Introductory Reader, Psychology Press, 1995, ISBN 978-0-415-07776-7. (באנגלית)
↑  Todd W. Taylor, Irene Ward, Literacy theory in the age of the Internet, עמוד 34, New York : Columbia University Press, 1998, מסת"ב 978-0-231-11330-4
↑  David Suzuki, Holly Jewell Dressel, Good News for a Change: How Everyday People are Helping the Planet, Greystone Books, 2003, ISBN 978-1-55054-926-3. (באנגלית)
| סיפר |
| --- | --- | --- |
| דמות | פרוטגוניסט • דמות שנייה בחשיבותה (אנ') • דמות שלישית בחשיבותה (אנ') • סיידקיק • אנטגוניסט • נבל-על • דמות משנה • דמות חוזרת • מספר • גיבור • אנטי-גיבור |  |
| עלילה | דיאלוג • מצג • מבנה דרמטי (אנ') • סיפור מסגרת • כלי עלילתי • מקגאפין • נקודת שיא • עימות • תת-עלילה • פלשבק/פלשפורוורד |  |
| רקע | דיסטופיה • אוטופיה • יקום בדיוני • יקום משותף • היסטוריה • היסטוריה בדיונית |  |
| תמה | מוטיב • לייטמוטיב • סאבטקסט • מוסר השכל |  |
| סגנון | אמצעים פיגורטיביים • טכניקות ספרותיות • נקודת תצפית • השעיית הספק • סימבוליזם • אתנחתא קומית |  |
| סיפורת | משל • מעשייה • סיפורת בזק • רומן • נובלה • מחזה • שירה • תסריט • נובליזציה • סיפור קצר |  |
| סוגה | רומן הרפתקאות • רומן פשע • רומן מלחמתי • רומן מערבון • רומן מסתורין • רומן היסטורי • רומן ריאליסטי • רומן רומנטי • רומן ביוגרפי • רומן מכתבים • רומן גרפי • רומן פילוסופי • רומן פוליטי • רומן ארוטי • רומן חניכה • סאגה • פנטזיה (אפלה, חרבות וכשפים) • ספרות בלשית • ספרות אימה • ריאליזם קסום • סאטירה • מדע בדיוני (קשה, צבאי, אופרת חלל, סייברפאנק, סטימפאנק) • מותחן • ספרות ספקולטיבית • ספרות זולה • קומיקס |  |
| נושאים קשורים | זרם התודעה • קהל • מחבר • תורת הספרות • מבנה נרטיבי • נרטולוגיה • רטוריקה |  |
פורטל: ספרות
| --- | --- |
בקרת זהויות :  NLI: 987007579254005171  PLWABN: 9810613283705606  GND: 4291327-5  LCCN: sh2012000080 
עיר סייברפאנק עתידנית בעלת מוטיבים דיסטופיים כפי שמשתקפת ביצירות רבות
רובע שיבויה שבטוקיו כפי שצולם ב-2017. ויליאם גיבסון תיאר את ההשפעה של יפן המודרנית על הז'אנר כ"יפן המודרנית היא בפשטות סייברפאנק"
העיר המגודרת קאולון שבהונג קונג כפי שצולמה בשעת לילה ב-1993: דוגמה לעודף אורבניזציה שמהווה מוטיב מרכזי ביצירות סייברפאנק.
מרכז סוני שבברלין - מקום שלדעת רבים מייצג נאמנה סגנון בנייה המושפע מסייברפאנק.
דגל ימי

ציורי דגלים ימיים משנת 1783
דגל חיל הים הישראלי
דגל ימי הוא דגל המיועד להנפה על ספינות וכלי תעבורה ימיים אחרים. הנפת דגלים ימיים חשובה בשעת הפלגה בים ובעת עגינה בנמל, ועל כן אוכפים את החוקים והתקנות הנוגעים להנפתם.
סוגי דגלים > דגל ימי

דגל ימי (Naval Ensign) מזהה את המדינה בה רשום כלי השיט ומונף בכניסה וביציאה מתוך נמל, תוך שיוט במים טריטוריאליים זרים וכאשר האונייה נדרשת לעשות כן על ידי ספינת מלחמה.
ספינות מלחמה בדרך כלל מניפות את הדגל הימי בשעות שבין הזריחה לשקיעה כאשר הן בהפלגה, וכאשר הן מעורבות בקרב יונף נס קרב לאורך כל הקרב. בשעת קרב, ספינת מלחמה תניף בדרך כלל מספר רב של דגלים. מנהג זה מקורו בעידן ספינות המפרש עקב המנהג המורה כי כאשר ספינה מנמיכה את דגליה ("Striking the colors"), פירוש הדבר – כניעה. במהלך הקרבות, אחת המטרות העיקריות לירי התותחים היו התרנים, והנפת מספר רב של ניסים ודגלים מנעה כניעה ללא כוונה תחילה.
סוגי דגלים > דגלוני חרטום

דגלון החרטום (Jack) הוא גרסה של דגל הלאום אשר מונפת על ידי ספינות מלחמה בחרטום הספינה. דגלון החרטום מונף בדרך כלל כאשר הספינה אינה מפליגה או כאשר הספינה מקושטת לאירוע טקסי. בצי המלכותי הבריטי על הספינות להניף את דגלון החרטום כאשר הצי מגיע לאזור החוף או כאשר הספינה מרותקת לרציף. בצי המלכותי הבריטי היוניון ג'ק משמש הן כדגלון החרטום של הצי והן כדגל הדרגה של הלורד הימי הראשון. הנפת היוניון ג'ק על ידי ספינות סוחר או יאכטות היא בלתי חוקית. דגלון חרטום אזרחי קיים (והוא נקרא גם דגלון נווט (Pilot jack) עקב שימושו הקודם לבקשת נווט בכניסה לנמלים). דגל סנט ג'ורג' ידוע גם כ"דנקירק ג'ק" והוא מאושר להנפה על ספינות אשר השתתפו במבצע הפינוי בדנקירק בשנת 1940. מלבדן, הדגל אסור להנפה, כיוון שהוא משמש גם כדגל הדרגה של אדמירל מלא.
סוגי דגלים > דגל דרגה

דגלי דרגה או דגלי הבדלה מונפים על ידי בעל דרגה בכירה על ספינת הדגל שלו או על מפקדתו. מקורות המנהג – בימים טרם עידן הטלגרפיה והרדיו, כאשר הפקודות ניתנו על ידי סימוני דגלים. דגל הדרגה מסמן את הספינה ממנה יגיעו איתותי המפקדה. דגלים שכאלה עשויים להיות מונפים על ידי חברי ממשלה וממשל (נשיאים, ראשי ממשלות ושרי ביטחון) כאשר הם נמצאים על גבי ספינת צי, לציון מקום מושב המפקדה שבה יושבת הסמכות הצבאית הגבוהה ביותר. כיום, עם התפתחות התקשורת, הנפתו של הדגל נותרה עקב המסורת ולציון מחויבויותיהם של כלי השיט בשייטת לחלוק לספינת הדגל ולמפקד היושב בתוכה, את הכבוד המגיע לה (כגון: עמידה על הסיפון, מטחי כבוד, הקשב וכדומה). על פי הפרוטוקולים הימיים, בקבוצת כלי שיט אשר בפיקוד מפקד אחד, רק מפקד הקבוצה או בעל הדרגה הגבוהה ביותר יניף את דגל הדרגה שלו.
בצי הבריטי, אדמירל מניף דגל משולש, אדמירל הצי יניף את היוניון ג'ק ואדמירל מלא מניף את דגל סנט ג'ורג'. לדגלי סגן אדמירל ותת-אדמירל ישנה תוספת של שני כדורים או כדור אחד בהתאמה, וקומודורים מניפים Broad Pennant – דגל סנט ג'ורג' קטן עם כדור אדום בקנטון וזנב מפוצל.
בצי האמריקני, כמו בציי אחרים, אדמירל מניף דגל משולש עם מספר כוכבים בהתאם לדרגתו, דגלי קציני הים הקרביים הם דגלים כחולים עם כוכבים ואילו דגלי קציני המטה הם דגלים לבנים עם כוכבים כחולים.
בצי היווני מניפים האדמירלים דגל כחול משובץ הנושא צלב לבן (בדומה לג'ק הצי היווני) עם ארבעה כוכבים משושים (כל אחד מן הריבועים שנוצרו על ידי הצלב). סגני אדמירל, תתי אדמירל וקומודורים מניפים דגל דומה עם שלושה, שניים וכוכב אחד (בהתאמה).
סוגי דגלים > נס

הנס (בלעז: "פנאנט", או בשמו ההיסטורי "פנון"), הוא דגל ארוך וצר אשר משמש להעברת מסרים שונים בהתאם לצבעים המונפים.
נס השירות הפעיל (Commissioning pennant, נס מינוי) שמניפה ספינת קרב, מציין שהספינה נמצאת בשירות פעיל, מונה לה רב חובל והיא מצוותת בהתאם. בצי הבריטי זהו דגל סנט ג'ורג' עם זנב לבן וארוך ובצי האמריקני זהו דגל עם שבעה כוכבים לבנים על רקע כחול וזנב אדום על לבן. פנאנט המינוי יפנה את מקומו לדגל דרגה של אדמירל או קומודור או לדגלו האישי של ראש מדינה או בן למשפחת מלוכה.
נס הכנסייה אשר בשימוש הצי המלכותי הבריטי, ציי נאט"ו וציי חבר העמים הבריטי הוא נס רחב אשר מונף על ספינות ובסיסים במהלך טקסים דתיים ועיצובו הוא שילוב של דגל סנט ג'ורג' ודגל הולנד. מקור הפנאנט במלחמות הולנד-אנגליה כאשר שני הצבאות חדלו מן הקרבות לתפילות ימי ראשון.
נס "קצין בכיר נוכח" בשימוש ציי נאט"ו, מונף לימין הספינה ומציג צבעים ירוק ולבן.
נס הג'ין פירושו שמועדון הקצינים של הספינה מזמין קצינים מספינות אחרות לכוסית. מקור הנס הזה לוט בערפל אך הוא היה בשימוש משנת 1940 ואפילו לפני. עיצובו, משולש ירוק קטן (23X46 ס"מ) עם כוסית יין לבנה. נס הג'ין עודנו בשימוש בציי חבר העמים הבריטי ובמיוחד בצי המלכותי האוסטרלי (RAN), שם קיים מנהג שקצינים זוטרים מספינה אחת, מנסים להניף את הנס על סיפונה של ספינה שנייה, ובכך להכריח אותה לפתוח את מועדון הקצינים להזמנה. במקרה שאותם קצינים נתפסים בשעת מעשה, אזי על ספינתם לפתוח את מועדונה להזמנה. המנהג אומנם קיים בעיקר בציי חבר העמים הבריטי, אך בעבר קציני RAN הצליחו להניף את נס הג'ין על מספר ספינות של הצי האמריקני.
סוגי דגלים > דגלי בית

ספינות מסוימות מניפות דגל בית או חברה, הבא להצביע על החברה לה הספינה שייכת. הדגל מונף בדרך כלל על תורן קטן בחרטום הספינה.
סוגי דגלים > דגל שסוע של מועדוני יאכטות (Burgee)

חברי מועדוני יאכטות או ארגוני ימאות רשאים להניף את דגל המועדון לו הם שייכים בעת שיט או בעת עגינה – אך לא בשעת מרוץ. על פי המסורת, יש להניפו על התורן הראשי אך ניתן להניפו גם על תורן בחזית הספינה, או לימינה. כאשר חבר מועדון שיט מגיע לביקור במועדון אחר, נהוג להחליף דגלים בין המועדונים; הדגלים המוחלפים מוצגים לראווה (ברשות) בחדר המועדון או במשרד.
סוגי דגלים > עיטורים

עיטורים בהם זכו ספינות קרב, יוצגו על ידי סרטים ארוכים מיוחדים כאשר הספינה עוגנת בנמל.
ספינות הצי האמריקני: צל"ש יחידתי של הצי האמריקני
עיטור יחידתי נשיאותי (Presidential Unit Citation): סרט צהוב עם פס כחול למעלה ופס אדום למטה.
ציון לשבח (צל"ש) יחידתי (צי) (Navy Meritorious Unit Commendation): פס ירוק עם ארבעה פסים צהובים מופרדים על ידי שני פסים כחולים ופס אדום במרכז.
עיטור יחידתי (צי) (Navy Unit Commendation): סרט ירוק עם שוליים בצבעים כחול צהוב ואדום.
ספינות הצי המלכותי האוסטרלי:
עיטור גבורה יחידתי (Unit Citation for Gallantry): בורג'י ירוק מוקף בפסים לבנים צרים עם כוכב כסוף במרכז.
ציון לשבח יחידתי (Meritorious Unit Citation): עיצוב זהה בהחלפת הרקע לצהוב.
סוגי דגלים > דגלי איתות

עם השימוש בדגלים בים נוצרו מערכות קודים עבור מספרים ואותיות. לכל דגל ישנה משמעות כאשר הוא מונף לבדו או ביחד עם מספר דגלים נוספים. המספור משמש כאמצעי תקשורת בין ספינה לספינה במרחקים קצרים.
קוד השימוש בדגלים בים

מיקום הכבוד לנס או לדגל הוא הירכתיים ועל כן המסורת מחייבת את הנפתם של הדגלים על תורן בירכתיים או מעליהם (למרות שכיום נהוג להעביר את הדגל לימין הספינה בעת שיט). הכלל האומר ששום דגל לא יונף יותר גבוה מדגל הלאום אינו תקף על ספינה, כיוון שדגל המונף על הירכתיים לעולם יהיה בעמדה מכובדה ובכירה מאשר כל דגל שמונף על הספינה, אפילו אם הוא גבוה יותר.
הקוד הימי קובע כי ספינת צי סוחר תנמיך את ניסיה בהצדעה, כאשר היא עוברת בסמוך לספינת מלחמה. ספינת הקרב בתורה, תנמיך גם היא את ניסיה בהצדעת תשובה. בניגוד לאמונה הרווחת, ספינות הצי האמריקני גם הן מנמיכות את "הכוכבים והפסים" כתשובה להצדעה.
ספינות סוחר מניפות את הדגל הימי של המדינה שבמים הטריטוריאליים שלה היא מפליגה על התורן הראשי או לימין הספינה. דגל זה ידוע כדגל נימוסין.
הנפת דגל הפוך נחשבת כסימן מצוקה, למעט הנפת דגל הפיליפינים בצורה הפוכה בזמן מלחמה.
הנפת שני דגלים של שתי מדינות שונות באחד מעל השני על אותו התורן או המיתר הוא סימון לכך שהספינה נלכדה או נכנעה בזמן קרב או מלחמה. הדגל המונף תחתון יותר, הוא הדגל של המדינה ממנה נתפסה הספינה ואילו הדגל הגבוה הוא של המדינה הלוכדת.
ראו גם

נמל בית
נס כחול
נס אדום
דגל עברי
נס לבן
ימין ושמאל בכלי שיט
דגל נוחות
זנב סנונית (דגל)
דגל ימי צבאי
סימני יום
הנס האדום של צי הסוחר הבריטי
הג'ק הספרדי מונף על ספינה.
דגל הדרגה של קומודור בצי המלכותי הבריטי.
נס שירות פעיל של הצי האמריקני.
דוגמאות לדגלי בית
מלחים קנדים מניפים את הנס הלבן מעל דגל הצי הנאצי על סיפונה של צוללת במלחמת העולם השנייה
אל הדור הרביעי

|  מידע כללי |
| --- | --- |
 מאת:  אייזק אסימוב 
 שפת המקור:  אנגלית אמריקאית 
 סוגה:  מדע בדיוני
 הוצאה
 תאריך הוצאה:  1959 
 תאריך הופעה ראשונה:  מגזין The Magazine of Fantasy and Science Fiction גיליון אפריל 1959
 
אל הדור הרביעי (באנגלית: Unto the Fourth Generation) הוא סיפור מדע בדיוני קצר מאת אייזק אסימוב. הסיפור הופיע לראשונה ב-The Magazine of Fantasy and Science Fiction, בגיליון אפריל 1959 של המגזין.
הסיפור הופיע בעברית בספר אין איש פה, פרט... (1980), בתרגומו של אדם שרתיאל. הסיפור תורגם שוב, הפעם בידי רמי שלהבת, והופיע בספר כתבי אייזק אסימוב כרך 2 (2010).
עלילה

הסיפור עוסק בסמואל מרטן, מנהל זוטר ומלא חששות בן 23 שנמצא בדרכו לפגישה עם לקוח פוטנציאלי. כאשר מרטן רואה טנדר עם הכיתוב "פ' ליוקוביץ ובניו, סוחר בדים בזיל הזול", הוא משנה במוחו את השם ללבקוביץ', ותוהה לעצמו מדוע. בכל פעם שהוא רואה גרסה של השם, הוא הופך ליותר ויותר מרוכז בו. הפגישה העסקית הולכת מדחי אל דחי, ולאחריה הוא משוטט ברחובות העיר ניו יורק, כשהוא עוקב אחרי שובל של ליפקוביץ', לפקוביצ'י ולבקוב. הוא מגיע לסנטרל פארק, ושם הוא מוצא איש זקן בבגדים מיושנים יושב על ספסל בפארק.
הזקן הוא פיניאס לבקוביץ'. פיניאס נמצא על ערש דווי. עשרות שנים קודם לכן. ברוסיה הצארית, אשתו ובניו מתו. בתו לאה היגרה לאמריקה עם בעלה, והוא נשאר לבד. הוא התפלל למצוא את הצאצא של לאה, וכעת – תפילתו נענתה: פיניאס הוא סבא רבא רבא של מרטן; מרטן הוא בן של בת של בת של לאה, והוא הבן הראשון שנולד למשפחתה. מרטן מבקש את ברכתו של פיניאס, והוא מעניק לו אותה ומוסיף: "כעת אלך לנוח על משכבי בשלום עם אבותי, בני".
הזמן חוזר לאחור. מרטן כעת בדרכו לפגישה העסקית, והוא חופשי מדאגות, משום שהוא יודע בצורה כלשהי שהכול יהיה בסדר.
הרקע לסיפור

ב-23 באוקטובר 1958 אסימוב אכל ארוחת צהריים עם עורך המגזין בזמנו, רוברט פ' מילס, אשר העיר כי הוא ראה לאחרונה את השם לפקוביץ' מספר פעמים, כל פעם עם איות שונה, והוא שאל את אסימוב אם הוא יוכל לכתוב סיפור על זה.
כאשר הסיפור הופיע לראשונה במגזין, מרטן עבר את החוויה בלי להיות מושפע ממנה כלל. לאחר שהסיפור פורסם, אסימוב אכל ארוחת ערב עם מילס. הוא שוחח עם ג'נט ג'פסון, אותה הוא פגש זה עתה, כאשר מילס שאל אותה מה דעתה על הסיפור. ג'נט אמרה שהסיפור פגום, משם שמרטין לא הושפע מפגישתו עם פיניאס. אסימוב החליט שג'נט צודקת, וכאשר הוא כלל את הסיפור בספר "אין איש פה, פרט..." הוא שינה את הסוף כך שמרטין נשאר עם תחושה של נחת. אסימוב וג'נט שמרו על קשר וארבע-עשרה שנים אחרי הארוחה הזו הם התחתנו.
אסימוב, יהודי בעצמו, ציין כי זהו הסיפור היהודי היחיד שהוא אי פעם כתב. הסיפור נכלל בקובץ Wandering Stars, שהוא אנתולוגיה של סיפורי מדע בדיוני יהודיים.
מקור השם לבקוביץ (וגרסאותיו הרבות) הוא נגזרת מהשם Lew, כלומר בן של אריה.
מדעי כדור הארץ

התפרצות וולקנית היא שחרור האנרגיה האצורה מתחת לפני השטח של כדור הארץ, שמקורה נובע מקרינה רדיואקטיבית בשילוב גרוויטציוני המתרחש בליבת כדור הארץ ובמעטפת.
מדעי כדור הארץ הוא ענף במדעי הטבע העוסק בחקר כדור הארץ, ויש הרואים בו מקרה פרטי של מדעים פלנטריים, החוקר את כוכב הלכת שלנו. במדעי כדור הארץ קיימות שתי גישות מחקר והן: רדוקציוניזם והוליזם. הדיסיפלינה הרשמית של מדעי כדור הארץ כוללת את חקר האטמוספירה, ההידרוספירה, הביוספירה האוקיינוסים וכמו כן את כדור הארץ כגוף מוצק. מדעי כדור הארץ משתמשים בכלי מחקר מפיזיקה, כימיה, ביולוגיה, כרונולוגיה ומתמטיקה כדי לאפשר הבנה כוללת של פעולת כדור הארץ כמערכת וכיצד התפתח לצורתו המוכרת לנו כיום. מדעי כדור הארץ מיוחדים במדעים פלנטריים הן מכיוון שכמות המידע הרחב ביחס לכוכבי לכת אחרים מאפשר שיטות המחקר נרחבות יותר והן מכיוון שבכדור הארץ קיימת אקולוגיה הכוללת ביוספרה.
תחומי מחקר

גאולוגיה – עוסקת ומתארת את החלקים הסלעיים בקרום כדור הארץ וההיסטוריה של התפתחותו. תת-תחומים עיקריים של הגאולוגיה הם: מינרלוגיה, פטרולוגיה, גאוכימיה, גאומורפולוגיה, פלאונטולוגיה, סטרטיגרפיה, גאולוגיה מבנית, גאולוגיה הנדסית וסדימנטולוגיה
גאוגרפיה פיזית – עוסקת בהיבטים של גאומורפולוגיה, פדולוגיה, הידרולוגיה, מטאורולוגיה, קלימטולוגיה, ביוגאוגרפיה.
גאופיזיקה וגאודזיה – עוסקות וחוקרות את צורת כדור הארץ, השדה המגנטי והגרוויטציוני ותגובתו לכוחות. גיאופיזיקאים חוקרים את ליבת כדור הארץ והמעטפת שלו וכמו כן את הפעילויות הטקטוניות והסייסמיות בליתוספירה.
מדעי הקרקע – עוסקים וחוקרים את השכבה החיצונית ביותר של קרום כדור הארץ הנתונה לתהליכים המשנים את הקרקע. שני תת-תחומים של מדעי הקרקע הם: אדפולוגיה ופדולוגיה.
אקולוגיה – עוסקת ביחסי הגומלין שבין הביוטה עם סביבתה הטבעית. תחום מחקר זה שונה מחקר כדור הארץ בכך שהוא עוסק גם בשאר כוכבי הלכת המוכרים לנו במערכת השמש.
הידרולוגיה כולל אוקיינוגרפיה ולימנולוגיה – עוסקים בכלל חלקי המים הקיימים בכדור הארץ (הידרוספירה) ביניהם מי ים ומים מתוקים. תת-תחומים עיקרים הם: הידרוגאולוגיה, אוקיינוגרפיה פיזיקלית, אוקיינוגרפיה כימית ואוקיינוגרפיה ביולוגית.
גלציולוגיה – עוסק בדינמיקת הקרחונים (קריוספירה).
מדעי האטמוספירה – עוסק בחלקים הגזיים של כדור הארץ (אטמוספירה) שבין הקרקע לאקסוספירה. תת-תחומים עיקרים של מדעי האטמוספירה הם: מטאורולוגיה, קלימטולוגיה, כימיה אטמוספירית ופיזיקה אטמוספירית.
לימוד מדעי כדור הארץ

בישראל ניתן ללמוד מדעי כדור הארץ, בין היתר, באוניברסיטה הפתוחה. במכון ויצמן קיימת תוכנית לימודים מיוחדת במדעי כדור הארץ, ובסיומה בחינה השווה לחמש נקודות בגרות.
פנים כדור הארץ

טקטוניקת הלוחות, רכסי הרים, הרי געש, ורעידות אדמה הן תופעות גאולוגיות המוסברות בעזרת שינויי אנרגיה המתרחשים בקרום כדור הארץ.
מתחת לקרום כדור הארץ קיימת שכבה נוזלית חמה וסמיכה מאוד המכילה מאגמה, הנקראת מעטפת כדור הארץ. החום הרב שבה נוצר עקב קרינה רדיואקטיבית הנפלטת ממתכות כבדות הנמצאות בה. סומך השכבה והעובדה שבעומק רב יותר בכדור הארץ שורר חום רב יותר יוצרים תופעה המכונה "זרמי קונבקציה" והם שגורמים לתזוזה האיטית של הלוחות הטקטוניים. תזוזת לוח טקטוני יוצרת בו זמנית התרחבות של סדק מצידו האחד הגורמת לעליית מאגמה מהמעטפת לקרום והתקררותה על ידי מי ים (תהליך הנקרא התפשטות קרקעית הים) וסגירת סדק ויצירת לחץ מצידו השני עם לוח טקטוני אחר שיכול לגרום לתופעה המוכרת בשם הפחתה.
השדה המגנטי של כדור הארץ

בגלעין כדור הארץ שוררת טמפרטורה הגבוהה בהרבה מנקודת קירי, הנקודה שבה מתבטלת המגנטיות הטבעית של החומר. לכן משערים שהשדה המגנטי של כדור הארץ, נוצר כתוצאה מהתחככות וסיבוב הגלעין החיצוני הנוזלי על הגלעין הפנימי המוצק, תנועה זו יוצרת זרמים חשמליים, בדומה לדינמו, וכך מתקבל השדה המגנטי של כדור הארץ – תאוריה זו ידועה בשם תאוריית הדינמו.
אטמוספירת כדור הארץ

הטרופוספירה, סטרטוספירה, מזוספירה, תרמוספירה והאקסוספירה הן חמש השכבות היוצרות את אטמוספירת כדור הארץ. בסך הכל, האטמוספירה מכילה 78.0% חנקן, 20.9% חמצן, ו-0.92% ארגון ושאר גזי קורט כמו פחמן דו-חמצני, מימן ואדי מים. 75% מגזי האטמוספירה נמצאים בסטרטוספירה, בגובה של עד 11 ק"מ מעל גובה פני הים. אדי המים, הפחמן הדו-חמצני וחלק מגזי הקורט שבאטמוספירה גורמים לתהליך הנקרא אפקט החממה המאפשר את קיומם של מים נוזלים ותמיכה בחיים.
השדה המגנטי שנוצר עקב תזוזות בליבה הברזלית הנוזלית של כדור הארץ יוצר את המגנטוספירה המשמשת כמגן של פני כדור הארץ מרוח שמש.
כמו כן מגינה האטמוספירה על היצורים החיים בכדור הארץ מפני הקרינה הקוסמית. רמת ההגנה של האטמוספירה גבוהה מספיק כדי למנוע הכחדה מוחלטת של כל היצורים החיים ונמוכה דייה כדי לאפשר קיומם של מוטציות גנטיות המגדילות את המגוון החי בביוספירה.
ראו גם

גאולוגיה - מונחים
הערות שוליים

↑  Encyclopedia of Volcanoes, Academic Press, London, 2000
↑  http://www.memidex.com/earth-science
↑  Adams, Simon; Lambert, David (2006). Earth Science: An illustrated guide to science. New York, NY: Chelsea House. ISBN 0-8160-6164-5.
↑  Smith, Gary A.; Pun, Aurora (2006). How Does the Earth Work?. Upper Saddle River, NJ 07458: Pearson Prentice Hall. ISBN 0-13-034129-0
↑  1(b). Elements of Geography, www.physicalgeography.net
↑  Smith, Gary A.; Pun, Aurora (2006). How Does the Earth Work?. Upper Saddle River, NJ 07458: Pearson Prentice Hall. ISBN 0-13-034129-0.
↑  WordNet Search – 3.1, wordnetweb.princeton.edu
↑  National Oceanic and Atmospheric Administration US Department of Commerce, NOAA National Ocean Service Education: Global Positioning Tutorial, oceanservice.noaa.gov (באנגלית אמריקאית)
↑  http://neptune.gsfc.nasa.gov/bsb/ped/pedosph.htm
↑  http://jan.ucc.nau.edu/~doetqp-p/courses/env320/lec1/Lec1.html
↑  מדעי כדור הארץ, באתר האוניברסיטה הפתוחה
↑  הכיתה הארצית למדעי כדור הארץ, באתר מכון דוידסון לחינוך מדעי, ‏2024
↑  Earth's Energy Budget, okfirst.mesonet.org
↑  Oldroyd, David (2006). Earth Cycles: A historical perspective. Westport, Connicticut: Greenwood Press. ISBN 0-313-33229-0.
| --- | --- |
בקרת זהויות :  NLI: 987007567869305171  BNE: XX550239  BnF: cb11936451x (data)  GND: 4020288-4  LCCN: sh85040468  NARA: 10638064  NDL: 00572966  NKC: ph127381  NLK: KSH1998004638 
לבה פורצת מהר הגעש, קילוואה, לאוקיינוס השקט בקרבת האי הוואי
המגנטוספירה המגינה על פני כדור הארץ מרוח שמש.
פצצת נייטרון

פצצת נייטרון היא פצצה גרעינית אשר גורמת בעת התפוצצותה להקרנת כמות רבה של נייטרונים ופיזורם בסביבתה הקרובה. הפצצה היא בעלת כוח הדף קטן בהרבה מזה של פצצת אטום רגילה, מפיקה גל חום חלש יחסית, ופולטת כמות זעומה יחסית של נשורת רדיואקטיבית. הנזק העיקרי של הפצצה הוא תוצאה של קרינת הנייטרונים הנפלטת ממנה, קרינה שהיא קטלנית לבני אדם, לבעלי חיים ולצומח, אך אינה פוגעת ברוב החפצים הדוממים. לכן נהוג לחשוב כי ניתן להשתמש בפצצה זו בתוך ערים עם נזק מועט לבניינים, אך בה בשעה להשמיד רבים מיושביהן.
עקרון הפעולה של פצצת הנייטרון דומה מאוד לזה של פצצה גרעינית רגילה. בתהליך של ביקוע גרעיני נפלטים מכל אטום שמתבקע נייטרונים ברמות אנרגיה גבוהות מאוד. בפצצת אטום, כולאים את חלקיקי הנייטרון בתוך הפצצה כך שהאנרגיה שלהם הופכת לאנרגיה קינטית המתבטאת כגל הדף וחום עצום. בפצצת הנייטרון מניחים בשלב מסוים לרוב הנייטרונים להיפלט בצורת קרינה.
בניגוד לקרינת אלפא ובטא, ובדומה לקרינת גמא, לנייטרונים אין מטען חשמלי, ולכן הם אינם מייננים באופן רציף לאורך המסלול שלהם. מצד שני, בניגוד לקרינת גמא, הנייטרונים גם לא מתפזרים על אלקטרונים, התופסים את רוב הנפח של החומר. אינטראקציה בין נייטרונים מהירים לחומר מתרחשת בעיקר כפיזורים אלסטיים על גרעין האטום, התופס נפח קטן מאוד מהחומר. תכונות אלו גורמת לכך שנייטרונים עוברים יחסית בחופשיות דרך רוב החומרים, (מלבד חומרים עשירים במימן כגון מים ופלסטיק). כאשר נייטרון מתפזר על גרעין של אטום, הוא מעביר אליו מספיק אנרגיה כדי לגרום ליינון, ועל כן קרינת נייטרונים היא קרינה מייננת קטלנית בעלת טווח ארוך וכושר חדירה גדול. קרינת נייטרונים יכולה לעבור בקלות שריון עבה, כמו זה של טנק לדוגמה, ולהשמיד את כל יושביו.
לאחר שהנייטרונים התנגשו מספר פעמים בחומר קטנה רמת האנרגיה שלהם. בשלב זה הם מסוגלים לפגוע בגרעין אטום ולהיבלע על ידו. תכונה זו של נייטרונים באנרגיה נמוכה עשויה להפוך מתכות שונות לרדיואקטיביות בעצמן. התוצאה היא שגופי מתכת (ובין השאר - רק"מ) שספגו קרינת נייטרונים יישארו רדיואקטיביים ברמה קטלנית במשך מספר ימים לאחר הפעלת הפצצה. עקב השפעותיה נחשבת פצצת נייטרון לנשק גרעיני טקטי מצוין כנגד ריכוזי שריון וצבא.
ראו גם

פצצת ביקוע גרעיני המכונה "פצצת אטום".
פצצת מימן
פצצה אלקטרומגנטית
נשק גרעיני
סמואל כהן
Unreal Tournament 2004

| --- | --- |

 כללי
 תאריך הוצאה:  16 במרץ 2004
 סוגה:  משחק ירי בגוף ראשון
 פיתוח:  Epic Games
 הוצאה לאור:  Atari, Inc. 
 ארץ מקור:  ארצות הברית 
 שפות:  אנגלית, איטלקית, גרמנית, צרפתית, ספרדית 
 הפצה:  אטארי
 סדרה:  Unreal Tournament 
 דרישות תוכנה
 מנוע משחק:  Unreal Engine 2.5
 מצבי משחק:  מרובה משתתפים, שחקן יחיד
 פלטפורמות:  Windows, מקינטוש, לינוקס
 מדיה:  CD-ROM
 המשחק הקודם:  Unreal 2: The Awakening
 המשחק הבא:  Unreal Tournament 3
 דרישות מערכת
 מעבד:  פנטיום 3 או תואם במהירות 733MHz (מומלץ מעבד 1.2GHz)
 זיכרון:  128 מגה בייט (מומלץ 256MB)
 כרטיס מסך:  בעל 32MB זיכרון (מומלץ 64MB)
 מקום פנוי:  5.5 ג'יגה בייט
 בקרים:  מקלדת ועכבר
 
 www.unrealtournament.com
 
Unreal Tournament 2004 (באנגלית: "אנריל טורנמנט 2004", ידוע גם בתור "אנריל 2004", UT2004 או UT2K4) הוא משחק פעולה בסגנון יריות גוף ראשון, והמשחק השלישי במספר בסדרת המשחקים Unreal. המשחק פותח על ידי חברת Epic Games והופץ על ידי חברת GT Interactive למחשב האישי ולמספר קונסולות שונות. המשחק פותח על ידי חברת Epic Games והופץ על ידי חברת אטארי למחשב האישי ולמערכות ההפעלה Windows, Mac OS X ולינוקס ובדומה למשחקים הקודמים מסדרת Unreal Tournament גם משחק זה מתמקד במשחק מרובה משתתפים ברשת האינטרנט.
המשחק, שפותח בעקבות אי הצלחה יחסית של הכותר הקודם בסדרה, הכיל בתוכו את רוב התוכן של הכותר הקודם בתוספת של אפשרויות חדשות ומצבי משחק חדשים ומשופרים, ביניהם מצב משחק חדש, Onslaught, שהציג לראשונה נהיגה על רכבי לחימה (ואף כלי טיס ובחלל) לצורך קרבות על מפות ענק. עם השקתו החליף המשחק ברוב המדינות את UT2003 על המדפים.
תכונות ומשחקיות

כמו קודמיו בסדרת UT, המשחק מתמקד במשחק מרובה משתתפים ברשת האינטרנט. השחקן יכול להגדיר לעצמו שם שחקן ומראה חיצוני מתוך שלל דמויות, חלקן לקוחות ממשחקים קודמים. כמשחק רשת שפועל על מודל לקוח-שרת, השחקן יכול לבחור עם כניסתו למצב מרובה המשתתפים שרת משחק, כאשר לכל שרת יש את מצב המשחק שלו, וכמה משתתפים הוא מכיל. כמו כן, ניתן לשחק גם במצב Off-line, נגד בוטים במקום נגד שחקנים אחרים וניתן גם להגדיר בוטים בתוך שרת המשחק. בנוסף לכך יש מערכה לשחקן יחיד שעלילתה המצומצמת כוללת טורניר בין כוכבי שממשיך את הטורנירים שהתקיימו בUT99 ו-2003. המשחק מכיל מגוון של מצבי משחק, ביניהם Deathmatch. Capture the Flag וAssault הקלאסיים לצד מצבי משחק כגון Onslaught (מצב משחק בו שחקנים רכובים על כלי רכב וכלי טיס צריכים להרוס מקורות כוח של הקבוצה העוינת), Invasion (בו קבוצת שחקנים נדרשים להתמודד נגד פלישת חייזרים מאסיבית בפרק זמן מסוים) ועוד.
תכונות ומשחקיות > כלי רכב

המשחק מציע מגוון של כלי רכב וכלי טיס איתן ניתן לקיים קרבות במצבי המשחק Onslaught, Vehicle CTF ולעיתים יותר נדירות גם ב Assault הוותיק. יש גם 2 ספינות חלל איתן ניתן לשחק רק במפה רשמית אחת במצב Assault, ובניגוד לרוב הרכבים במשחק עם החלליות ניתן גם לירות בכלי הנשק שלהן.
תכונות ומשחקיות > מודים

בדומה לקודמיו, ובמיוחד לUnreal Tournament 99, במשחק קיימת גמישות מבחינת יצירת תוכן מותאם אישית, החל ממפות וכלה במודים שאפשרו שלל דברים כגון מודלים חדשים לשחקנים וכלי נשק, מצבי משחק חדשים ועוד. המשחק מציע מערכת גמישה שאפשרה שילוב בין תוכן מותאם אישית לתוכן המקורי.
ב-2004 אפיק הכריזה על תחרות מודים למשחק והציעה פרסים לזוכים דוגמת כסף, חלקי חומרה כמו כרטיסי מסך ורישיון לשימוש במנועים Unreal Engine 2 ו- 3. המוד המנצח, משחק בשם Red Orchestra שהיה שינוי טוטאלי של המשחק המקורי ליצירת משחק פעולה ריאליסטי מבוסס קרבות הצבא האדום בחזית המזרחית של מלחמת העולם השנייה, הפך למשחק עצמאי שמשווק באופן מסחרי בסטים. מוד נוסף - Alien Swarm שפותח על ידי Valve, זכה במקום הראשון של המודיפיקציות שאינן משחקי יריות גוף ראשון, ובדומה לכמה משחקים של Valve גם הוא זכה לחידוש ב 2010 תחת מנוע הסורס.